Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 724/12/3307	Prievidza, 21.3.2013
EEČ : 2-27-46-2013

U Z N E S E N I E

Trestná vec:	obvinený XXXXX 
Zločin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 26.7.2012 od 18.15 h do 19.00 h v Prievidzi na starej Košovskej ceste I/50 so spoluobvineným XXXXX mali u seba 8 ks rastlín  rodu Cannabis (konope) o využiteľnej hmotnosti 583,2 g, ktoré obsahovali  1 % hmotnostných psychotropnej látky tetrahydrokanabinol (THC), čo vzhľadom na množstvo účinnej látky  THC predstavovalo 58-117 obvykle  jednorazových  dávok, pričom látka konope je uvedená v I. skupine omamných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien

lebo obvinený nebol v čase činu pre nepríčetnosť trestne zodpovedný

Odôvodnenie:
Vyšetrovateľ  OR PZ OKP Prievidza  uznesením č. ORP-754/OVK-PD-12  z  26.9.2012 vzniesol obvinenie XXXXX a XXXXX za  zločin nedovolenej výroby omamných a psychotroných látok, jedov alebo prekurzorov, ich držanie a obchodovanie s nimi podľa § 172 ods. 1 písm. d  Tr. zák.    na tom skutkovom základe, že  dňa 26.7.2012 od 18.15 h do 19.00 h v Prievidzi na starej Košovskej ceste I/50 mali u seba 8 ks rastlín  rodu Cannabis (konope) o využiteľnej hmotnosti 583,2 g, ktoré obsahovali  1 % hmotnostných psychotropnej látky tetrahydrokanabinol (THC), čo vzhľadom na množstvo účinnej látky  THC predstavovalo 58-117 obvykle  jednorazových  dávok, pričom látka konope je uvedená v I. skupine omamných látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien

	V rámci   vyšetrovania bolo zadováženými dôkazmi preukázané, že obvinený XXXXX  sa predmetného  skutku dopustil, avšak nebol  v čase činu pre nepríčetnosť trestne zodpovedný.

	Znaleckým  posudkom znalcov z odboru zdravotníctvo a farmácia, odvetvie psychiatria , bolo konštatované, že v čase spáchania trestného  činu obvinený trpel duševnou  chorobou Schizofréniformná psychóza s poruchami vnímania, myslenia, bludmi. Pre túto závažnú duševnú chorobu  v čase činu  nemohol rozpoznať nebezpečnosť svojho konania a nemohol ovládať svoje konanie. Pobyt obvineného na slobode je z psychiatrického hľadiska   nebezpečný pre spoločnosť . Znalci navrhujú uložiť mu ochranné  psychiatrické liečenie  ústavnou formou. 

	Z uvedených dôvodov som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka